OpenLLM-France/wikimedia huggingface dataset:
# Jacksonville (Missouri)

Jacksonville Missourieko herrixka bat da. Randolph konderrian kokatua dago. 2010ean 151 biztanle zituen, 0,29 kilometro koadrotan banatuta.

## Ikus, gainera

* Randolph konderria

## Kanpo estekak

* Datuak: Q2224505
# Jacksonville (argipena)

Jacksonville Ameriketako Estatu Batuetako herri eta hiri askoren izena izan daiteke:
* Jacksonville (Alabama)
* Jacksonville (Arkansas)
* Jacksonville (Florida): Floridako hiriburua.
* Jacksonville (Georgia)
* Jacksonville (Illinois)
* Jacksonville (Indiana)
* Jacksonville (Maryland)
* Jacksonville (Misuri)
* Jacksonville (New York)
* Jacksonville (Ipar Carolina)
* Jacksonville (Oregon)
* Jacksonville (Pennsylvania)
* Jacksonville (Texas)
* Jacksonville (Vermont)
* Jacksonville (Mendebaldeko Virginia)
* Floyd (Virginia): antzina Jacksonville izena zuen.
# Jackton

Jackton, Eskoziako herri txiki bat da, Hegoaldeko Lanarkshire konderrian.

## Kanpo estekak

* Datuak: Q6118064
* Multimedia: Jackton / Q6118064
# Jaione Valle

Jaione Valle Turrillas (Iruñea, 1977) nafar ikerlaria da, biomedikuntzan aditua dena. Nafarroako Unibertsitatean biologia ikasi ondoren, doktore izendatu zuten Nafarroako Unibertsitate Publikoan The role of the global regulators SarA and oB in Staphylococcus aureus biofilm formation tesiari esker.
# Jaiotza-tasa

Jaiotza-tasa ugalkortasuna kuantifikatzeko neurria da. Kalkulua jaiotako kopurua denbora tarte batean eta momentu horretan dagoen biztanleriaren artekoa da. Normalean denbora urte batekoa izaten da eta jaiotako kopurua mila biztanleekiko urte batean adierazten da.

## Euskal Herriko jaiotza tasa

Beheranzko joera nabarmena du Euskal Herriko jaiotza tasak. Europako tasa baxuenetakoa da: %8,8. Biztanleria galtzen hasiko da Euskal Herria datozen urteetan. Zahartze demografikoa oso nabarmena da. Erronka eta galdera berriak zabaltzen ditu joera horrek.

## Erreferentziak

* 1 2 Goikoetxea, Garikoitz. (2017-10-15). «JAIOTZAK, GEROARI SO» Berria (Noiz kontsultatua: 2018-06-12).

## Kanpo estekak

* Datuak: Q203516
* Multimedia: Birth and death rates / Q203516
# Jaiotza

    Artikulu hau bizitzaren hasierari buruzkoa da; Eguberrietako ohitura gaitzat duena beste hau da: «Jaiotza (Natibitatea)»
Jaiotza izaki baten bizitzaren hasiera da. Oro har, gizaki eta beste ugaztunen kasuan, umea amaren sabeletik ateratzen denean gertatzen da. Narrasti, txori, intsektu eta arrain gehienen kasuan, animalia arrautzetik ateratzen denean gertatzen da.

## Folklorea, mitoak eta erlijioak

* Kultura guztietan jaiotzak sustatzea garrantzitsua da herriaren iraupena bermatzeko. Jaiotzak (jainkoarena, heroiarena, hiriarena...) mito askoren elementu garrantzitsuak dira. Jaiotza tradiziozko hastapen-zeremonien antzekoa da.
* Mendebaldeko herrialdeetan, sexu-hezkuntza umeei esaten zitzaien sarritan kontatzen zieten mutilak azetan eta neskak arrosetan jaiotzen direla, edo zikoina batek ekartzen dituela jaioberriak.
* Jesukristoren jaiotza urtero ospatzen duen jai kristaua da Eguberria. Kristo zehazki noiz jaio zen ez dakigu, haren festa liturgikoki finkatu da abenduaren 25ean herrialde gehienetan.
Europan, zenbait faktorek eragiten dute amaren adinean atzera egitea: ikasketa iraunkorrak, emakumezkoen lana, diplomak dituen instalazioa, lan egonkorra, ostatua eta bikote-bizitza

## Erreferentziak

* ↑ (Frantsesez) «L'âge de la maternité ne cesse de reculer en France» LEFIGARO 2010-03-25 (Noiz kontsultatua: 2021-12-23).

### Ikus, gainera

* Heriotza

## Kanpo estekak

* Datuak: Q14819852
* Multimedia: Births / Q14819852
# Jaiotza agiri

Jaiotza agiria erregistro zibilean nahiz parrokian ezartzen den jaiotza baten idazpena eta agiri honen kopia da. Jurisdikzioaren arabera mediku edo beste laguntzaile baten hitzak jaso ditzake.

## Kanpo estekak

* Datuak: Q83900
* Multimedia: Birth certificates / Q83900
# Jaiotzako lesio

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Jaiotzako lesioa, trauma obstetrikoa edo traumatismo obstetrikoa umeak erditzea bitartean jasaten duen edozein kalte fisiko da. Zentzu zabalean, erditzeak berak umearen psikismoan suposatuko lukeen kalte emozionala adierazten duen termino psikologikoa. 4.000 jaiotzako lesio ezberdinak daude.

## Erreferentziak

* ↑ Euskalterm: [Hiztegi terminologikoa] [1991]
* ↑ (Ingelesez) Kids Health. Birth Defects. Nemours.

## Kanpo estekak

* Datuak: Q25091271
# Jaiotze basatia

Jaiotze basatia Su Ta Gar euskal heavy metal taldearen lehenengo diskoa da, Zarata Diskak diskoetxearekin argitaratua. Bertan taldearen abesti klasikoenetakoak aurkitu ditzazkegu, hala nola, "Mari", "Jo Ta Ke" edo "Haika mutil".

## Abestiak
### A ALDEA

| A1 | Begira |
| A2 | Sistematik Ihes |
| A3 | Mari |
| A4 | David Eta Goliath |
| A5 | Jaiotze Basatia |

### B ALDEA

| B1 | Zure Atzetik |
| B2 | Oinazearen Indarra |
| B3 | Zure Aurrean Makurtzen Naiz |
| B4 | Etsi Gabe |
| B5 | Jo Ta Ke |

### EXTRA

* Diruaren esklabu
* Haika mutil

## Taldekideak

* Hasier Osoro - Baxua, ahotsa
* Jon Zabala - Koruak
* Borxa Arillaga - Bateria
* Xaberi Bastida - Gitarra
* Aitor Gorosabel - Gitarra, ahotsa

## Argitalpenak

* Zarata Diskak - CD, Album (1991)
* Zarata Diskak - CD, Album, RP (1994)
* Ibaizabal - CD, Album, RE (2006)
* Jo Ta Ke Ekoizpenak - CD, Album, RE (2015)

## Erreferentziak

* ↑ (Gaztelaniaz) «Su Ta Gar - Jaiotze Basatia» El Portal del METAL (Noiz kontsultatua: 2018-02-28).
* ↑ (Ingelesez) «Su Ta Gar - Jaiotze Basatia» Discogs (Noiz kontsultatua: 2018-02-28).
* ↑ (Gaztelaniaz) Su Ta Gar. 2018-02-25 (Noiz kontsultatua: 2018-02-28).
* ↑ (Gaztelaniaz) «Su Ta Gar - Jaiotze Basatia» Discogs (Noiz kontsultatua: 2018-02-28).

## Kanpo estekak

* Datuak: Q56697275
# Jaiotza (Piero della Francesca)

Jaiotza Piero della Francesca Pizkundeko italiar margolariaren margolana da, 1470-75 artean egina. Irudiak Jesusen jaiotza irudikatzen du, eta margolaria 1492an hil baino lehen egindako lanen artean kontserbatzen den azkenetariko bat. Gaur egun Londresko National Galleryn dago ikusgarri. Oso ohiko irudia da Eguberrietako zorion-txarteletan.

## Deskribapena

Jaiotzaren irduai Betleemetik udako egun argi batera aldatu da, Toscanako paisaia menperatzen duen muino batean, ezkerretara sigi-saga egiten duen ibai batekin eta eskuinean gotortua den hiri bateko hiri-paisaiarekin, agian Piero della Francescaren jaioterria, Borgo Sansepolcro. Koadroa bere jaioterriko artistaren familia-jauregirako margotu zen; hasieran kapera pribatu baterako erretaula zela pentsatu zen, baina orain logelan zintzilikatu zela uste da.
Erdian, harrizko ukuilu bat dago aurrietan, egurrezko teilatu inklinatuarekin, asto batek eta idiak okupatua. Erortzeko zorian dagoen ukuilua angelu oso zeiharrean margotuta dago muino harritsu baten gailurrean, agian Jesusen jaiotzaren egoera kaskarra islatzeko asmoz.
Lehen planoan, Jesus haurra biluzik dago lurrean zabaldutako Ama Birjinaren mantu urdinaren tolesturen gainean, eta XIV. mendeko Suediako Santa Brigidaren ikuspegia islatzen du, XV. mendean oso ezaguna. Haurrak bere ama barerantz altxatzen ditu besoak, aurpegi zuriz eta ile argiz, bere ondoan belaunikatuta, hatz meheak lotuta dituela. Soineko urdin bat darama, detaile gorriekin, mantu urdin luze bat, ilearen gainean errezel txiki bat eta perlak ilean eta lepoan.
Eskuinean, lurrean jarritako asto baten aulkiaren gainean eserita dago Josef, hankak gurutzatuta dituela, brontzezko eskultura helenistikoa gogorarazten duen jarrera batean. Ikusleari begira, oinaren eskuineko oina ere nabarmena da. Josefek toga arrosa bat jantzi du jaka beltzarekin eta txapel urdinarekin, eta marroiz jantzitako bi artzainekin hitz egin du, horietako bat txapel gorriarekin. Artzain batek zerurantz keinu egiten du; besteak, berriz, gorantz begiratzen du, agian izar batengana (ez da ikusten).
Familia Santuak bost aingeruko serenata bat jasotzen du, zutik, eskultura klasiko gisa, toga luzeekin, ezkerrean, bi laute jotzen eta beste bi aho irekiarekin, kantatzen ariko balira bezala. Eszenan beste landare eta txori batzuk sartzen dira, hala nola, ukuiluko teilatuan mika bat, aldi baterako isilduta, eta ezkerretara dagoen zuhaixka batean, aurpegi gorriko karnaba, erredentzioaren sinboloa.

## Kanpo estekak

* Datuak: Q3211055
* Multimedia: Nativity by Piero della Francesca / Q3211055
# Iñigo Lejarza

Iñigo Lejarza Ortiz (Bilbo, Bizkaia), euskal kazetari eta irrati esatari bat da.
Euskal Herriko Unibertsitatean Informazio Zientzietan eta Iragarkigintzan lizentziatua, Radio Nervión eta Euskadi Gaztean esataria izan zen. Radio Euskadin Pompas de papel irratsaioaren esatari eta kolaboratzaileetako bat izan zen.
1995. urteaz gertoztik telebistan ere lan egiten du, ETB 2n Yolanda Alzolarekin batera "Cosa de dos" saioa aurkeztu zuen, eta Canal Euskadin "Llueve en Seychelles" saioa. Beste hainbat saioetan kolaboratzailea izan da.

## Erreferentziak

* ↑ Iñigo Lejarza, linkedin.com (Gaztelaniaz)
* Datuak: Q64578305
# Iñigo Lariz

Iñigo Lariz Azkue (Elgoibar, 1983ko apirilaren 27a) gipuzkoar txirrindulari ohia da.
Erretiratu ostean, mendi laskertetan, mendiko bizikletan eta mendiko eskian buru-belarri aritu da. 2013an kilometro bertikalen Espainiako txapelketa irabazi zuen.

## Palmaresa
### Errepidean

2001
* 2. Bizkaiko Itzulian (Junior)
2003
* Laukizko Udala Saria
* 2. Antzuola Sarian
* 3. Etxaniz Memorialan
* 3. Martin Deunaren Sarian
* 4. Udaberri Sarian
2005
* 2. Aiara Zirkuituan
2006
* 2. Xanisteban Sarian
* 10. Nafarroako Itzuliko etapa batean
2007
* 2. San Juan Sari Nagusian

### Ziklo-Krossean

2004/05
* 8. Espainiako txapelketan (23 urtez azpikoa)

## Erreferentziak

* ↑ Corredores de montaña: Iñigo Lariz Azkue
* ↑ Iñigo Lariz kilometro bertikalen Espainiako txapeldun

## Kanpo estekak

* Iñigo Lariz - ProCyclingStats
* Iñigo Lariz - Firstcycling.com
* Datuak: Q123316310
# Iñigo Leitza

Iñigo Leitza Batiz, pilota arloan Leitza deituraz ezaguna (Lemoa, Bizkaia, 1980ko uztailaren 7a) esku huskako pilotari profesional ohia da. Aurrelari jokatzen zuen, Asegarce enpresarekin. Enpresako datuen arabera, 1,83 m luze da, eta 87 kg pisatzen zuen profesionala zenean. Estreinako partida 2001eko uztailaren 30ean jokatu zuen, Lemoako udal pilotalekuan. Bigarren mailako buruz buruko txapelduna izan zen 2005ean. 2011ko ekainean, Asegarcerekiko kontratua eten zuen, «lan arrazoi pertsonalengatik».

## Erreferentziak

* ↑ «Iñigo Leizak Asegarce utzi du lan arrazoiengatik», Berria, 2011-06-23.

## Kanpo estekak

* Iñigo Leitzaren fitxa Asegarceren webgunean.
* Datuak: Q12260093
# Iñigo Lizarralde

Iñigo Lizarralde Lazkano (Bilbo, Bizkaia, 1966ko abuztuaren 6a) bizkaitar futbolari ohia da, Athletic Clubean aritutakoa. Normalean eskuin hegalean aritzen zen, erdialdean edo atzealdean. Erretiratu eta gero entrenatzaile bilakatu zen.

## Kirol Ibilbidea

2024ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Errekopa | Errekopa | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Bilbao Athletic | 2. | 1984/85 | 3 | 0 | 3 | 0 | - | - | - | - | - | - | - | - | 6 | 0 |
| Bilbao Athletic | 2. | 1985/86 | 35 | 2 | 0 | 0 | - | - | - | - | - | - | - | - | 35 | 2 |
| Bilbao Athletic | 2. | 1986/87 | 39 | 4 | 1 | 0 | - | - | - | - | - | - | - | - | 40 | 4 |
| Bilbao Athletic | 2. | 1987/88 | 4 | 0 | 0 | 0 | - | - | - | - | - | - | - | - | 4 | 0 |
| Bilbao Athletic | Denera | Denera | 81 | 6 | 4 | 0 | - | - | - | - | - | - | - | - | 85 | 6 |
| Athletic | 1. | 1984/85 | 1 | 0 | 0 | 0 | 0 | 0 | - | - | - | - | - | - | 1 | 0 |
| Athletic | 1. | 1985/86 | 0 | 0 | 0 | 0 | - | - | - | - | - | - | - | - | 0 | 0 |
| Athletic | 1. | 1986/87 | 0 | 0 | 0 | 0 | - | - | 0 | 0 | - | - | - | - | 0 | 0 |
| Athletic | 1. | 1987/88 | 27 | 0 | 4 | 0 | - | - | - | - | - | - | - | - | 31 | 0 |
| Athletic | 1. | 1988/89 | 21 | 0 | 1 | 0 | - | - | - | - | - | - | - | - | 26 | 0 |
| Athletic | 1. | 1989/90 | 16 | 0 | 2 | 1 | - | - | - | - | - | - | - | - | 18 | 1 |
| Athletic | Denera | Denera | 65 | 0 | 7 | 1 | 0 | 0 | 4 | 0 | - | - | - | - | 76 | 1 |
| Zaragoza | 1. | 1990/91 | 34 | 0 | 2 | 0 | - | - | - | - | - | - | - | - | 36 | 0 |
| Zaragoza | 1. | 1991/92 | 17 | 0 | 4 | 1 | - | - | - | - | - | - | - | - | 21 | 1 |
| Zaragoza | 1. | 1992/93 | 20 | 1 | 6 | 0 | - | - | 1 | 0 | - | - | - | - | 27 | 1 |
| Zaragoza | 1. | 1993/94 | 23 | 0 | 9 | 0 | - | - | - | - | - | - | - | - | 32 | 0 |
| Zaragoza | 1. | 1994/95 | 4 | 0 | 0 | 0 | - | - | - | - | 3 | 0 | 0 | 0 | 7 | 0 |
| Zaragoza | Denera | Denera | 98 | 1 | 21 | 1 | - | - | 1 | 0 | 3 | 0 | 0 | 0 | 123 | 2 |
| Lleida | 2. | 1995/96 | 28 | 0 | 0 | 0 | - | - | - | - | - | - | - | - | 28 | 0 |
| Lleida | 2. | 1996/97 | 18 | 0 | 5 | 0 | - | - | - | - | - | - | - | - | 23 | 0 |
| Lleida | Denera | Denera | 46 | 0 | 5 | 0 | - | - | - | - | - | - | - | - | 51 | 0 |
| Amurrio | 2.B | 1997/98 | 17 | 0 | - | - | - | - | - | - | - | - | - | - | 17 | 0 |
| Amurrio | Denera | Denera | 17 | 0 | - | - | - | - | - | - | - | - | - | - | 17 | 0 |
| Ibilbide osoan | Ibilbide osoan | Ibilbide osoan | 307 | 7 | 37 | 2 | - | - | 5 | 0 | 3 | 0 | - | - | 352 | 9 |

## Kanpo estekak

* Fitxa - www.athletic-club.eus
* Datuak: Q6174540
# Iñigo Larrea

Iñigo Larrea (Asteasu, XV. mendea) Erdi Aroko euskal pirata izan zen.

## Biografia

1476an Gaztela eta Leongo errege eta Ingalaterrako erregeen arteko harremanen testuinguran, Londrestik Gipuzkoara balio handiko gauzak zeramatzan itsasontsi batean bost euskaldun agertu ziren eraman zitzatela eskatuz, haiek ziren Mitxel Likona oriotarra, Iñigo Larrea asteasuarra, Mutrikuko beste bat eta Bizkaiko Jaurerriko beste bi lagun. Bidaiaren erdian ekaitz handi batek harrapatu zituen eta bi egunez aritu ziren marinelak lanean, barkua hondoratu ez zezan. Leher eginda lotara joan ziren eta orduan, bost lagunek tripulazio osoari burua moztu eta itsasontzitik bota zituzten. Zehazki, hogeita hamairu pertsona erail zituzten. Orduan, itsasontzia Galizira bidean jarri eta Pero Álvarez de Sotomayorren laguntzarekin itsasontziaz desegin eta haien herrietara itzuli ziren.
Denbora gutxira eraildakoen gorputzak Britaniara heldu ziren eta batzuen nortasuna ere ezagutzea izan zuten, horrela euskaldunak errudun zirelaren ondoriora iritsi ziren. Ingalaterran Gaztelako enbaxadorea zena, Sasiola jauna gipuzkoarra zen ere eta Errege-erregina Katolikoei gertatutakoa jakinarazi zien. Piratak atxilotzea agindu zioten Errege-erreginak Pascual Mygallez (edo Miguélez) Arrecheari, Gipuzkoako probintziako alkatea zena Getaria ordeztuz. Likona eta Larrea ihes egin zuten eta ezin izan zituzten topatu.

## Bibliografia

* Pablo de Gorosabel (1865). Memoria sobre las guerras y tratados de Guipúzcoa con Inglaterra en los siglos XIV y XV. Tolosa. (54-57)
* Iñaki Bazán (2006). ““Degollaron a todos los dichos treynta e tres yngleses e asy degollados dis que los lançaron en la mar”: Las hermandades vascas y la lucha contra la piratería en la Baja Edad Media”, Itsas Memoria. Revista de Estudios Marítimos del País Vasco, 5, Untzi Museoa-Museo Naval, Donostia-San Sebastián. (69-93)

## Erreferentziak

* 1 2 (Gaztelaniaz) Bazán, Iñaki. (2006). ““Degollaron a todos los dichos treynta e tres yngleses e asy degollados dis que los lançaron en la mar”: Las hermandades vascas y la lucha contra la piratería en la Baja Edad Media”. Itsas Memoria. Revista de Estudios Marítimos del País Vasco, 5, Untzi Museoa-Museo Naval, Donostia-San Sebastián., 69-93 or..

## Kanpo estekak

* Mitxel Likona eta Iñigo Larrea, erdi aroko bi euskal pirata (EITB)
* Datuak: Q116675865
# Iñigo Lezertua

Iñigo Lezertua (Mutriku, Gipuzkoa, 1984) gidoilaria eta arraunlaria da. Ikus-entzunezko Komunikazioan lizentziatua da Nafarroako Unibertsitatean, eta Gidoietan graduatua University of California Los Angeles (UCLA) unibertsitatean.
Euskal Telebistan hainbat telesailen gidoiak idatzi ditu: Eskamak kentzen, Goazen, Vaya Semanita eta abar. Espainiako kateetan eta atzerrian ere gidoilari lan egin du.
Egun, Mutriku Arraun Taldeko arraunlaria da, KAE 2 ligan.
# Ignacio Aldekoa

Ignacio Aldekoa Isasi (Gasteiz, Araba, 1925eko uztailaren 24a - Madril, 1969ko azaroaren 15a), idazlea izan zen. Gaztelaniaz egin zituen bere lan guztiak. Batez ere, istorio laburrak idatzi zituen.

## Biografia

Gasteizko familia burges baten baitan jaio zen eta maristen ikastetxean ikasi zuen batxilergoa. 1942an Filosifia eta letrak ikastera joan zen Salamankako Unibertsitatera. Klase askotara huts egin zuen eta unibertsitateko tunan aritu zen. Azkenik aprobatzea lortu eta 1945rako burutuak zituen bere ikasketak. Orduan, Cafe Gijón izenekotik gertu zegoen ostatu batera joan zen bizitzen. Bertan, Jesús Fernández Santos, Rafael Sánchez Ferlosio, José María de Quinto eta Alfonso Sastre ezagutu zituen. Horrez gain, bere emazte izango zen Josefina Aldekoa ezagutu zuen bertan.
1952. urtean Josefina Aldekoarekin ezkondu zen. Aldekcoaren lehen ipuinak La Hora, Juventud, Haz y Alcalá aldizkarian argitaratu zituen. Bere lehen eleberria El fulgor y la sangre, 1954. urtean argitaratua, Planeta sariaren finalista izan zen. Ondoren 1960ko hamarkadan unibertsitateko ikasleen tertulietan hartu zuen parte. Antonio Rodríguez Moñinok sorturiko Revista Española sortzen lagun zuen. 1969an hil zen, zaintzen ez zuen ultzera odoltsu batengatik.

## Idazlanak
### Poesia

* Todavía la vida (1947).
* Libro de las algas (1949).

### Eleberriak

* El fulgor y la sangre (1954).
* Gran Sol (1958).
* Parte de una historia (1967).

### Istorio laburrak

* Espera de tercera clase (1955).
* Vísperas del silencio (1955).
* El corazón y otros frutos amargos (1959).
* Caballo de pica (1961).
* Arqueología (1961).
* Cuaderno de Godo (1961).
* Neutral corner (1962).
* Pájaros y espantapájaros (1963).
* Los pájaros de Baden-Baden (1965).

### Beste batzuk

* Con el viento solano (1956).
* Los pozos
* Santa Olaja de Acero (1968).

## Bibliografia

* Aldecoa, Ignacio; Etxeberria, Gillermo (itzul.): Azken agurra. - Egan, 1993-2, 181-186.

## Ikus, gainera

* Euskal Herriko erdal idazleak.

## Kanpo estekak

* Datuak: Q1657241
* Multimedia: Ignacio Aldecoa / Q1657241
# Ignacio Alkorta

Ignacio Alkorta Azpiroz (Donostia, 1937ko irailaren 19a - ) euskal arraunlaria izan zen.
Donostiako Ur-Kirolak klubeko arraunlaria zen. Beste garaipenen artean, 1960an Espainiako zortziko (8+) txapelketa irabazi zuen ontziko kide izan zen. Ur-Kirolakeko 8+ horrek Espainiako selekzio gisa parte hartu zuen 1960ko Erromako Olinpiar Jokoetan.

## Erreferentziak

* ↑ www.sports-reference.com
* Datuak: Q12259448
# Igling

Igling Alemaniako udalerria da. Bavariako estatuan dago, [[Landsberg am Lech (barrutia)|Landsberg am Lech]] barrutian. 2014an 2.457 biztanle zituen 26,34 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q572087
* Multimedia: Igling / Q572087
# Ignacio Aldalur

Ignacio Aldalur Aizpuru (Azpeitia, Gipuzkoa, 1968ko abuztuaren 1a) atzelari lanetan Real Sociedaden eta Eibarren aritu zen azpeitiar futbolari ohia da.
| Kluba | Herrialdea | Urtea |
| Real Sociedad | Euskal Herria | 1986 – 1989 |
| Eibar KE | Euskal Herria | 1990 – 1996 |

## Erreferentziak

* ↑ Aldalur
* Datuak: Q16749745
# Ignacio (Colorado)

Ignacio Coloradoko herri bat da. La Plata konderrian kokatua dago. 2010ean 697 biztanle zituen, 1,0762 kilometro koadrotan banatuta.

## Ikus, gainera

* La Plata konderria

## Kanpo estekak

* Datuak: Q2276683
* Multimedia: Ignacio, Colorado / Q2276683
# Ignacia Idoate Iragui

Ignacia Idoate Iragui (Orikain, Ezkabarte, Nafarroa Garaia, 1900eko urtarrilaren 15a – Madril, 1975eko azaroaren 18a) nafar moja, San Bizente Paulen Karitateko Alaba, Zamorako umezurtz-etxearen zuzendaria izan zen.

## Biografia

Zangozako San Bizente Paulen Karitateko Alaben eskolan ikasi zuen eta 1919an moja sartzea erabaki zuen, nahiz eta hasiera batean gurasoak kontra agertu ziren. Hasieratik Zamorako Nuestra Señora del Tránsito izeneko umezurtz-etxera bidali zuten, zeinak haur txiroak, eskaleak eta "kaleko emakumeak" hartzen zituen. Bertan ziren hamaika mojen esku zeuden antolaketa, karitate eta hezkuntza ekintzak; etxearen zuzendaritza eta gobernua, ordea, Zamorako Junta Provincial de Beneficencia delakoaren eskumena zen.

### Zamorako umezurtz-etxearen zuzendaria

1941. urtean Zamorako umezurtz-etxearen zuzendari izendatu zuten. Gerraosteko finantziazio aukera urriak zirela eta, 1947an abarka fabrika bat sortu zuen Zamorako Aldundiaren lehendakaria zen Prudencio Rodríguez Chamorroren oneritzi eta laguntzarekin, abarketen produkzioa haur eta neska gazteen esku geratu zela. Lortutako diruarekin neska gazteentzako Casa Hogar María Inmaculada sortu zuen 1947an. Josteko hainbat tailer kudeatzeari ekin zion eta Jaime Font Andreu, gotzainaren, eta Luis Serrano de Pablo, gobernadore zibilaren babesarekin Casa Hogar San Vicente de Paúl sortu zuen 1951n, hau mutilei begira eta haiei zuzendutako tailerrekin ere, besteak beste, zapatagintza, zurgindegia eta mekanika. Bere nagusia zen Justa Domínguez de Vidaurreta Idoateren eredua zabaltzen saiatu zen.

## Sariak eta Aitortzak

* 1952an, Zamorako probintziako Urrezko Domina.
* 1969an, Medalla Pro Eclesia et Pontífice.
* 1970an, Gran Cruz de Beneficencia.
* 1993an, kale bat eskaini zioten, Misericordia kalea zena (Zamora).
* 2000. urtean Antonio Pedrero eskultoreak egindako bustoa dago Las Damas de Zamora kalean (Zamora).

## Erreferentziak

* 1 2 «Ignacia Idoate Iragui | Real Academia de la Historia» dbe.rah.es (Noiz kontsultatua: 2023-01-16).
* ↑ Hernández, Publicado por Hortensia. Ignacia Idoate Iragui comprometida con la infancia y adolescencia desfavorecida. (Noiz kontsultatua: 2023-01-16).
* ↑ Kevan, Dilys Anne. (2022-05-12). Tribute to Sor Ignacia Idoate, Calle Damas, Zamora, Castille and Leon, Spain. (Noiz kontsultatua: 2023-01-16).
* ↑ (Ingelesez) Efe, Agencia. «ESTATUA A SOR IGNACIA IDOATE IRAGUI. | Photo | 8000265745» EFE Servicios (Noiz kontsultatua: 2023-01-16).

## Kanpo estekak

* Datuak: Q108843326
* Multimedia: Ignacia Idoate / Q108843326
# Ignacio Amestoy

José Ignacio Amestoy Egiguren (Bilbo, 1947ko apirilaren 11) bizkaitar kazetari eta antzerkigilea da.
Alfredo Amestoyren anaia, Nafarroako Unibertsitatean kazetaritza ikasi zuen. La actualidad española eta Diario 16 egunkarietan lan egiteaz gain, hogei bat idazlan ere idatzi ditu.

## Idazlanak

* Mañana aquí, a la misma hora (1979)
* El combate de don Carnal y doña Cuaresma (1980)
* Ederra
* Doña Elvira, imagínate Euskadi
* Chocolate para desayunar (2000)
* Cierra bien la puerta
* El demonio de los ángeles
* La confesion de Loyola. Monserrat, 1522 (Loiolaren aitortza. Montserrat, 1522) (2015).

## Erreferentziak

* ↑ Abizena horrela idaztea, euskal herritar horren aukera pertsonala da. Izan ere, Euskaltzaindiak, euskara baturako, Ameztoi onartu du deitura horren grafiatzat. Ikus Euskal Onomastikaren Datutegia.
* ↑ Alvarado, Esther. (2015/05/27). «Amestoy, un (buen) hombre de teatro» El Mundo.
* Datuak: Q21505091
# Ignacio Agirrezabala

Ignacio María Agirrezabala Ibarbia (Bilbo, 1909ko maiatzaren 10a - Bilbo, 1980ko irailaren 11), ezizenez Txirri II.az ezaguna, euskal herritar futbolari eta ingeniaria izan zen, Athleticen jokatu zuena.
Anaia zuen Marcelino, ezizenez Txirri I.az ezaguna, Athletic Clubeko jokalaria ere bazen.

## Biografia

18 urte zituela debutatu zuen Athleticekin eta laster osatu zuen taldeko lehendabiziko aurrealde historikoa, Gorostiza, "Bata", Lafuente eta Iraragorrirekin. Taldeak 4 Kopa eta 3 Liga lortu zituen eta 26 urte zituela futbola utzi zuen.
Gerra Zibila hasi eta berehala, Euzko Jaurlaritzak Euskal Herriko futbol selekzioa antolatu eta Txirri itzuli zen. Tour hartan, Argentinan geratzea erabaki zuen non 8 urte eman zituen Bilbora itzuli arte.

## Klubak

| Kluba | Herrialdea | Urtea |
| Athletic Club | Bizkaia | 1927-1935 |

## Palmaresa

| Titulua | Kluba | Urtea |
| Errege Kopa | Athletic Club | 1930 |
| Liga | Athletic Club | 1930 |
| Errege Kopa | Athletic Club | 1931 |
| Liga | Athletic Club | 1931 |
| Errepublikako Presidentearen Kopa | Athletic Club | 1932 |
| Errepublikako Presidentearen Kopa | Athletic Club | 1933 |
| Liga | Athletic Club | 1934 |

## Erreferentziak

* ↑ Fitxa - www.athletic-club.net
* ↑ Auñamendi Entziklopedia
* Datuak: Q3792243